хуморески за Обувки
Говорят си двама приятели. Единият разказва на другия:
- Моята жена е голяма късметлийка, а аз съм егати и каръка!
- Що бе, как така? - попитал вторият.
- Ами преди време, жена ми се прибира вкъщи с нова блузка. Ама много скъпа. Питам я откъде е, а тя ми казва: "Намерих я в една торба до входа, премерих я и виж как ми стои. Не знам чия е, ама ми стана и я прибрах."
"Добре", казах и и работата приключи.
След няколко дни отново се прибира. Този път с нови обувки, също много скъпи. Попитах я откъде ги е взела, а тя ми каза, че ги намерила в асансьора, харесали ѝ, премерила ги, станали и и затова ги взела. След няколко дена пак се прибира вкъщи, но този път е облечена с ново палто. Пак я питам откъде е това палто, а тя ми казва, че го намерила на спирката на автобуса, премерила го, станало и и понеже не знаела чие е и го взела. Голяма къметлийка ти казвам! А аз, егати и каръка съм. Оня ден под нашето легло намерих едни мъжки гащи, ама на- големи ми бяха...